आजसू ने फूंका जेपीएससी का पुतला
धनबाद | झारखंडलोक सेवा आयोग के पीटी रिजल्ट में ओबीसी छात्रों के साथ हुई नाइंसाफी के खिलाफ सोमवार को आजसू छात्र संघ ने रणधीर वर्मा चौक पर आयोग का पुतला जलाया। संघ के सदस्यों ने कहा कि पिछड़े वर्ग के छात्रों के साथ जानबूझ कर धोखाधड़ी की गई है। सामान्य वर्ग से 210 अंक पाने वाले छात्रों को पास कर दिया गया है, जबकि ओबीसी के छात्र 259 अंक हासिल करने के बावजूद फेल कर दिए गए हैं। पुतला जलाने के दौरान प्रमोद मेहता, जगन्नाथ महतो, गौतम महतो, राजकिरण टुडू, कंवलजीत सिंह, जैनुल अंसारी, विवेक महतो, शंभु शर्मा, मोहित महतो, धीरज महतो आदि मौजूद थे।
awa_Deva hin_Deva